PMIndiaData/PMIndiaSum huggingface dataset:
ద్వారకాధీశ్ దేవాలయంలో పూజలు చేసిన ప్ర‌ధాన మంత్రి; ద్వారకలో బహిరంగ సభలో ప్రసంగం

ప్ర‌ధాన మంత్రి శ్రీ న‌రేంద్ర మోదీ ద్వారక లోని ద్వారకాధీశ్ దేవాలయంలో ఈ రోజు పూజలు చేసి, గుజరాత్ లో రెండు రోజుల పాటు తన పర్యటనను మొదలుపెట్టారు. ఓఖా మరియు బేట్ ద్వారక ల నడుమ ఒక వంతెనకు, ఇంకా ఇతర రహదారి అభివృద్ధి పథకాలకు శంకుస్థాపన సూచకంగా ఏర్పాటుచేసిన శిలాఫలకాలను ఆయన ఆవిష్కరించారు. ద్వారకలో ఈ రోజు ఒక కొత్త శక్తిని, ఉత్సాహాన్ని తాను గమనించానని ప్రధాన మంత్రి అన్నారు. పునాదిరాయి వేసినటువంటి సేతువు కు అర్థం మనం మన ప్రాచీన వారసత్వంతో మనం మళ్లీ అనుబంధాన్ని పెంచుకోవడమే అని ఆయన చెప్పారు. ఇది పర్యటనకు ఉత్తేజాన్ని అందిస్తుందని, ఈ వంతెన ఉపాధి అవకాశాలను సృష్టిస్తుందని వివరించారు. పర్యటనకు ప్రోత్సాహాన్ని అందించేది అభివృద్ధేనని కూడా ఆయన తెలిపారు. అవస్థాపన లోపించడం కొన్నేళ్లుగా బేట్ ద్వారక వాసులకు ఎటువంటి ఇక్కట్లను మరియు సవాళ్లను తెచ్చిపెట్టిందీ ప్రధాన మంత్రి గుర్తుచేశారు. పర్యటన రంగం యొక్క వికాసం అనేది ఒంటరితనంలో చోటు చేసుకోజాలదు అని ప్రధాన మంత్రి అన్నారు. మరింత మంది పర్యాటకులను మనం గిర్ వైపునకు ఆకర్షించాలంటే ద్వారక వంటి సమీప దర్శనీయ స్థలాలకు కూడా వెళ్లేటట్లుగా వారికి స్ఫూర్తిని అందించాల్సివుందని ఆయన చెప్పారు. ఆర్థిక కార్యకలాపాలను మౌలిక సదుపాయాల కల్పన పెంపొందించాలని, అభివృద్ధి వాతావరణానికి తోడ్పడాలని ప్రధాన మంత్రి పేర్కొన్నారు. మనం ఓడరేవుల వికాసాన్ని, నౌకాశ్రయాలు నాయకత్వం వహించే ప్రగతిని కోరుకొందాం; నీలి విప్లవం భారతదేశ పురోగతికి మరింత దోహదం చేయాల్సివుందని ఆయన అన్నారు. మత్స్యకారుల సాధికారిత దిశగా భారత ప్రభుత్వం చర్యలు చేపడుతున్నట్లు ప్రధాన మంత్రి వెల్లడించారు. కాండ్లా నౌకాశ్రయాన్ని మెరుగుపరచేందుకు వనరులను కేటాయించిన కారణంగా కాండ్లా ఓడరేవు ఇంతకు ముందు ఎరుగని విధంగా వృద్ధి చెందుతోందని ఆయన చెప్పారు. అలంగ్ కు ఒక నూతన జవసత్వాలను అందించడం జరిగింది, అక్కడ పనిచేస్తున్న శ్రామికుల సంక్షేమం కోసం చర్యలు తీసుకొన్నాం అని ఆయన వివరించారు. సముద్ర సంబంధిత భద్రత యంత్రాంగాన్ని ప్రభుత్వం ఆధునికీకరిస్తున్నదని ప్రధాన మంత్రి అన్నారు. ఇందుకోసం ఒక సంస్థను దేవభూమి అయినటువంటి ఈ ద్వారకలో ఏర్పాటు చేయనున్నట్లు కూడా ఆయన తెలిపారు. జిఎస్ టి కౌన్సిల్ నిన్నటి సమావేశంలో ఏకాభిప్రాయంతో తీసుకున్న నిర్ణయాలను గురించి ప్రధాన మంత్రి ప్రస్తావిస్తూ, ప్రభుత్వం పట్ల విశ్వాసం ఉన్నప్పుడు, విధానాలకు సదుద్దేశాలతో రూపకల్పన చేసినప్పుడు దేశ హితం రీత్యా మాకు ప్రజలు మద్దతివ్వడం స్వాభావికమే అన్నారు. ప్రజల ఆకాంక్షలను నెరవేర్చడంలో తోడ్పడాలని, అలాగే పేదరికంతో పోరాటం జరపాలని ప్రభుత్వం కోరుకొంటున్నట్లు ప్రధాన మంత్రి స్పష్టంచేశారు. ప్రపంచం దృష్టి భారతదేశం వైపునకు మళ్లుతోంది, ఇక్కడకు పెట్టుబడులు పెట్టేందుకు ప్రజలు తరలివస్తున్నారు అని ప్రధాన మంత్రి చెప్పారు. ‘‘భారతదేశ అభివృద్ధికి గుజరాత్ తన వంతుగా చురుకైన తోడ్పాటును అందిస్తుందని నేను భావిస్తున్నాను. ఈ కోణంలో నుండి గుజరాత్ ప్రభుత్వాన్ని అభినందిస్తున్నాను’’ అని ప్రధాన మంత్రి పేర్కొన్నారు.
సెంట్రల్ ఇన్ లాండ్ వాటర్ ట్రాన్స్ పోర్ట్ కార్పొరేషన్ లిమిటెడ్ రద్దుకు మంత్రిమండలి ఆమోదం.

సెంట్రల్ ఇన్ లాండ్ వాటర్ ట్రాన్స్ పోర్ట్ కార్పొరేషన్ లిమిటెడ్ (సి ఐ డబ్ల్యు టి సి)ను రద్దుచేసే ప్రతిపాదనకు కేంద్ర మంత్రి మండలి ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. 2014, డిసెంబర్ 24వ తేదీన మంత్రి మండలి నిర్ణయించిన ప్రకారం సి ఐ డబ్ల్యు టి సి లో స్వచ్ఛంద పదవీ విరమణ పథకాన్ని 2015వ సంవత్సరంలో అమలుపరిచారు. సి ఐ డబ్ల్యు టి సి ని భారత ప్రభుత్వం కంపెనీల చట్టం, 1956కు అనుగుణంగా 1967 ఫిబ్రవరి 22వ తేదీన ఒక కంపెనీగా నెలకొల్పడం జరిగింది. అప్పట్లో కలకత్తా ఉన్నత న్యాయస్థానం ఆమోదించిన ఒక పథకంలో భాగంగా మునుపటి రివర్ స్టీమ్ నేవిగేషన్ కంపెనీ లిమిటెడ్ ఆస్తులను, అప్పులను ఇది స్వాధీనం చేసుకొన్నది. అంతర్గ పరిమితులు, అవస్థాపన సంబంధ అవరోధాల కారణంగా సి ఐ డబ్ల్యు టి సి కార్యకలాపాలు ఎన్నటికీ ఆచరణీయం కాలేకపోయాయి. ఆరంభం నుంచే ఈ కంపెనీ నష్టాలలో చిక్కుకొంది. ప్రస్తుతం కంపెనీలో ఐదుగురు ఉద్యోగులు మాత్రమే ఉన్నారు. సాధ్యమైన చోటల్లా ఖాయిలాపడిన సి పి ఎస్ యు లకు తిరిగి ప్రాణం పోయడంగాని లేదా పునరుద్ధరించడానికి వీలులేని సంస్థలను రద్దు చేయడంగాని జరగాలన్న ప్రభుత్వం తీసుకున్న నిర్ణయానికి అనుగుణంగా సి ఐ డబ్ల్యు టి సి కి చెందిన స్థిర, చర ఆస్తులను విక్రయించిన అనంతరం ఈ సంస్థ రద్దుకు చర్యలు ఆరంభిస్తారు. ఈ సంస్థకు చెందిన అనేక ఆస్తులను బ్రహ్మపుత్ర నది (ఎన్ డబ్ల్యు – 4)లో సేవలను అందించడం కోసం ఇన్లాండ్ వాటర్ వేస్ అథారటీ ఆఫ్ ఇండియా స్వీకరిస్తుంది.
హైద‌రాబాద్ రాష్ట్రాన్ని భార‌తదేశం లో విలీనం చేసిన సంద‌ర్భంలో దేశ ఐక్య‌త కోసం ప్రాణ‌ త్యాగాలు చేసివారికి ప్ర‌ధాని సెల్యూట్‌

దేశ స‌మైక్య‌త కోసం, హైద‌రాబాద్ రాష్ట్రాన్ని భార‌త్ లో విలీనం చేసిన సంద‌ర్భంగా ప్రాణత్యాగాలు చేసిన వారికి ప్ర‌ధాన‌మంత్రి శ్రీ న‌రేంద్ర మోదీ నివాళులు అర్పించారు. హైద‌రాబాద్ విలీనంలో కీల‌క పాత్ర పోషించిన స‌ర్దార్ వ‌ల్ల‌భాయ్ ప‌టేల్‌ ను ఈ సంద‌ర్భంగా గుర్తు చేసుకున్నారు. ‘‘హైదరాబాద్ రాష్ట్రాన్ని దేశంలో విలీనం చేసిన సందర్భంగా ప్రాణత్యాగాలు చేసిన వారందరికీ పేరుపేరునా వందనాలు చేస్తున్నాను. సర్దార్ వల్లభాయ్ పటేల్ కృషి లేనిదే హైద‌రాబాద్ రాష్ట్ర విలీన‌మే లేదు. దేశ స‌మైక్య‌త కోసం స‌ర్దార్ చేసిన కృషిని మ‌రోసారి గుర్తు చేసుకోవాల్సిన త‌రుణం ఇది’’ అని ప్ర‌ధాని అన్నారు.
నేపా అధీనంలోని 803 ఎక‌రాల భూమి ఉత్త‌రాఖండ్ ప్ర‌భుత్వానికి వాప‌సు

ప్ర‌భుత్వ రంగ సంస్థ నేపా అధీనంలో ఉన్న 803 ఎక‌రాల భూమిని ఉత్త‌రాఖండ్ ప్ర‌భుత్వానికి తిరిగి అప్ప‌గించేందుకు ప్ర‌ధాని శ్రీ న‌రేంద్ర‌ మోదీ నాయ‌క‌త్వంలో స‌మావేశ‌మైన కేంద్ర‌ కేబినెట్ ఆమోదం తెలిపింది. ఉత్త‌రాఖండ్‌లోని కాశీపూర్ జిల్లాలో హేమ్‌పూర్‌లో ఈ భూమి ఉంది. నేప‌థ్యం నేపాన‌గ‌ర్ కేంద్రంగా కార్య‌క‌లాపాలు సాగిస్తున్న ప్ర‌భుత్వ రంగ సంస్థ నేపాకు అప్ప‌టి ఉత్త‌రప్ర‌దేశ్ రాష్ర్ట పారిశ్రామికాభివృద్ధి సంస్థ 1987లో 803 ఎక‌రాల భూమిని 90 సంవ‌త్స‌రాల లీజుపై కేటాయించింది. చెర‌కుపిప్పి ఆధారిత న్యూస్‌ప్రింట్ ప్లాంట్ ఏర్పాటు కోసం ఈ భూమి కేటాయించారు. అప్ప‌టి స‌ర్కిల్ రేటు ప్ర‌కారం ఆ భూమి కోసం 149.23 ల‌క్ష‌ల రూపాయ‌లు ఆ సంస్థ చెల్లించింది. కాని ప్లాంట్ ఏర్పాటు కోసం ప‌ర్యావ‌ర‌ణ‌ప‌ర‌మైన కార‌ణాల‌తో అనుమ‌తులు మంజూరు చేసేందుకు కేంద్ర కాలుష్య నియంత్ర‌ణ మండ‌లి ఆమోదం తెల‌ప‌క‌పోవ‌డంతో ఆ ఒప్పందం అమ‌లుప‌ర‌చ‌లేక‌పోయారు. ఆ భూమిని ప్ర‌త్యామ్నాయ వినియోగం కోసం త‌మ‌కు వాప‌సు చేయాల‌ని ఉత్త‌రాఖండ్ ప్ర‌భుత్వం కోరింది. ఎక్కువే అయినా ప్ర‌స్తుత స‌ర్కిల్ రేటు చెల్లించేందుకు ప్ర‌భుత్వం అంగీక‌రించింది. పారిశ్రామిక రంగం కోసం ప్ర‌త్యేకించిన ఈ భూమి నిరుప‌యోగంగా ప‌డి ఉండ‌డం, దాన్ని ఉత్పాద‌క కార్య‌క‌లాపాల‌కు వినియోగించుకునే అవ‌కాశం క‌ల్పించ‌డం కోసం దాన్ని రాష్ర్ట‌ప్ర‌భుత్వానికి వాప‌సు చేయ‌డం న్యాయ‌బ‌ద్ధ‌మేన‌ని కేంద్రం అభిప్రాయ‌ప‌డింది.
మార్చి 8వ తేదీ నాడు రాజ‌స్థాన్ లోని ఝుంఝునూ ను సంద‌ర్శించ‌నున్న ప్ర‌ధాన మంత్రి

640 జిల్లాల‌కు విస్తరించనున్న ‘బేటీ బచావో – బేటీ పఢావో’ కార్య‌క్ర‌మం ప్రారంభం కానున్న జాతీయ పోష‌ణ విజ్ఞాన అభియాన్ అంత‌ర్జాతీయ మ‌హిళా దినమైనటువంటి మార్చి 8వ తేదీ నాడు ప్ర‌ధాన మంత్రి శ్రీ న‌రేంద్ర మోదీ రాజ‌స్థాన్ లోని ఝుంఝునూ కు వెళ్ళ‌నున్నారు. ఆడ పిల్లను కాపాడి ఆమెకు చదువు చెప్పించడానికి ప్రభుత్వం తీసుకువచ్చిన కార్య‌క్ర‌మానికి ఒక ఉత్తేజాన్ని అందిస్తూ బేటీ బచావో- బేటీ పఢావో (బిబిబిపి) కార్య‌క్ర‌మాన్ని అఖిల భారతదేశానికీ విస్తరించే కార్యక్రమాన్ని ప్ర‌ధాన మంత్రి ప్రారంభించ‌నున్నారు. ఈ కార్యక్రమం ఇప్పటికే 161 జిల్లాలలో అమలవుతుండగా, దీనిని దేశ‌మంతటా 640 జిల్లాల‌కు పొడిగిస్తారు. ఈ కార్యక్రమానికి సంబంధించిన ఆడ పిల్లలతోను, ఈ పథకం ల‌బ్దిదారులైనటువంటి మాతృమూర్తుల‌తోను ప్ర‌ధాన మంత్రి సంభాషిస్తారు. బేటీ బచావో- బేటీ పఢావో కార్య‌క్ర‌మంలో ఉత్తమమైన ప‌ని తీరు ను క‌న‌బ‌రుస్తున్న జిల్లాల‌కు ఆయ‌న ధ్రువ ప్ర‌తాల‌ను ప్రదానం చేస్తారు. జాతీయ స్థాయిలో మ‌రొక ప్ర‌తిష్టాత్మ‌క‌ కార్య‌క్ర‌మం ‘నేష‌న‌ల్ న్యూట్రిష‌న్ మిష‌న్’ (ఎన్ఎన్ఎమ్‌) ను ప్ర‌ధాన మంత్రి ఝుంఝునూ నుండి ప్రారంభించ‌నున్నారు. ఎన్ఎన్ఎమ్- ఐసిడిఎస్ కామ‌న్ అప్లికేష‌న్ సాఫ్ట్‌వేర్ ను ఆయన ప్రారంభిస్తారు. త‌క్కువ స్థాయి పోష‌కాహారం సమస్య, త‌క్కువ బ‌రువుతో జ‌ననాల స‌మ‌స్య‌ను త‌గ్గించ‌డానికీ, చిన్న పిల్ల‌లు, మ‌హిళ‌లు మరియు య‌వ్వ‌న ద‌శ‌లో ఉన్న అమ్మాయిల‌లో ర‌క్త‌హీన‌త కేసుల‌ను క్షీణింపచేయ‌డానికీ, చిన్నారుల‌ను ఎదగనీయకుండా ఉంచే ధోర‌ణి ని న్యూనీక‌రించ‌డానికి ఈ కార్య‌క్ర‌మం పాటుప‌డనుంది.
సూరత్ లో జరిగిన అగ్ని ప్రమాద ఘటన పట్ల విచారాన్ని వ్యక్తం చేసిన ప్రధాన మంత్రి

సూరత్ లో జరిగిన అగ్ని ప్రమాద ఘటన పట్ల ప్ర‌ధాన మంత్రి శ్రీ న‌రేంద్ర మోదీ విచారాన్ని వ్యక్తం చేశారు. ఈ ఘటన లో బాధితులకు చేతనైన అన్ని విధాలుగాను సహాయాన్ని అందించవలసిందిగా గుజరాత్ ప్రభుత్వానికి మరియు స్థానిక అధికారుల కు ఆయన సూచించారు. ‘‘సూరత్ లో అగ్ని ప్రమాదం సంభవించడం అత్యంత బాధాకరం. ఆప్తులను కోల్పోయిన కుటుంబాల శోకం లో నేను కూడా పాలుపంచుకొంటున్నాను. ఈ ప్రమాదం లో గాయపడిన వారు శీఘ్రం గా కోలుకోవాలని ప్రార్థిస్తున్నాను. బాధితుల కు సాధ్యమైన అన్ని రకాలుగాను సహాయాన్ని అందించవలసిందని గుజరాత్ ప్రభుత్వాన్ని, స్థానిక సంస్థల అధికార యంత్రాంగాన్ని కోరాను’’ అని ఒక సందేశంలో ప్రధాన మంత్రి పేర్కొన్నారు.
మత్స్య పరిశ్రమ లో సహకారం కోసం భారతదేశం, బంగ్లాదేశ్ ల మధ్య ఎమ్ ఒ యు

మత్స్య పరిశ్రమ, ఆక్వాకల్చర్ ఇంకా సంబంధిత రంగ కార్యకలాపాలలో ద్వైపాక్షిక సహకారం కోసం 2011 సెప్టెంబర్ లో భారతదేశం,బంగ్లాదే శ్ ల మధ్య సంతకాలు జరిగిన అవగాహన పూర్వక ఒప్పందం (ఎమ్ ఒ యు) గురించి కేంద్ర మంత్రిమండలి ధృష్టికి తీసుకువచ్చారు. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఈ ఎమ్ ఒ యు భారతదేశం, బంగ్లాదేశ్ ల మధ్య స్నేహ సంబంధాలను పటిష్టం చేసింది. మత్స్య పరిశ్రమ, ఆక్వాకల్చర్ ఇంకా సంబంధిత రంగాలలో పరస్పర అంగీకారం కుదిరిన కార్యకలాపాలు, పద్దతుల ద్వారా ద్వైపాక్షిక సహకారాన్ని పెంపొందింపచేసుకోవటం జరిగింది. ఎమ్ ఒ యు ను రద్దు చేసుకోవటానికి అవతలి పక్షం తన అభిమతాన్ని కనీసం ఆరు నెలలు ముందుగా లిఖితపూర్వకంగా సమాచారం ఇవ్వకపోయినట్లయితే గనక ఎమ్ ఒ యు అయిదేళ్ళ పాటు అమలులో ఉంటుంది. ఆ పైన కూడా ఎమ్ ఒ యు ను.. పరస్పర సమ్మతిపై.. పొడిగించుకొనేందుకు అవకాశం ఉంది.
మ‌హాత్మ ఫులే జ‌యంతి సంద‌ర్భంగా ప్ర‌ధాన మంత్రి నివాళులు

“మ‌హాత్మ ఫులే జ‌యంతి సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ నివాళులు అర్పించారు. మ‌హాత్మ ఫులే ఆయ‌న జీవించిన కాలానికి క‌న్నా దూర దృష్టి ఉన్న ప్ర‌ముఖుడు. అణ‌గారిన వ‌ర్గాల వారికి ఆయ‌న గ‌ళాన్ని ఇచ్చారు. వారి బాధ‌ల‌కు స్వ‌స్తి ప‌ల‌కాల‌ని ఆకాంక్షించారు. ఆయ‌న జ‌యంతి సంద‌ర్భంగా ఇవే నా నివాళులు.” మ‌హాత్మ ఫులే ఆద‌ర్శాల నుంచి ప్రేర‌ణ‌ను పొంది మ‌నం అంద‌రం హెచ్చు త‌గ్గులు లేని మ‌రియు విద్య కీల‌క భూమిక‌ను పోషించే సామ‌ర‌స్య భావ‌న‌లు క‌లిగిన స‌మాజాన్ని సృష్టించ‌డం కోసం స‌మ‌ష్టిగా పాటుప‌డ‌దాం. అని ప్ర‌ధాన మంత్రి త‌న సందేశంలో పేర్కొన్నారు.
రాష్ర్ట ప‌తికి ప్ర‌ధాన‌మంత్రి జ‌న్మ‌దిన శుభాకాంక్ష‌లు

రాష్ర్ట‌ప‌తి రామ్ నాథ్ కోవింద్ జ‌న్మ‌దినోత్స‌వాన్ని పుర‌స్క‌రించుకుని ప్ర‌ధాన‌మంత్రి శ్రీ న‌రేంద్ర‌మోదీ ఆయ‌న‌కు శుభాకాంక్ష‌లు తెలిపారు. రాష్ర్ట‌ప‌తిజీ మీకు జ‌న్మ‌దిన శుభాకాంక్ష‌లు. జాతికి సేవ‌లందించేందుకు మీకు సుదీర్ఘ‌మైన, ఆరోగ్య‌వంత‌మైన జీవితం ఆ భ‌గ‌వంతుడు ప్ర‌సాదించాలి. రాష్ర్ట‌ప‌తిగా ప‌ద‌వీకాలం ప్రారంభించిన నాటి నుంచి నిరాడంబ‌ర‌త‌, ద‌యాగుణంలో ఆయ‌న ప్ర‌జ‌ల‌కు చేరువ‌య్యారు. రాష్ర్ట‌ప‌తి ఎప్పుడూ 125 కోట్ల మంది ప్ర‌త్యేకించి పేద‌లు, నిరాద‌ర‌ణ‌కు గుర‌వుతున్న‌ ప్ర‌జ‌ల ఆకాంక్ష‌ల గురించే ఆలోచిస్తారు అని ప్ర‌ధాన‌మంత్రి త‌న సందేశంలో పేర్కొన్నారు.
హెచ్ ఎమ్ టి వాచెస్ లిమిటెడ్ కు చెందిన భూమి బదలాయింపునకు ఆమోదం తెలిపిన మంత్రివర్గం

ఈ కింది పేర్కొన్న భారీ పరిశ్రమల విభాగం ప్రతిపాదనలకు ప్రధాన మంత్రి శ్రీ‌ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. i. బెంగళూరు, తుమకూరు లలో హెచ్ ఎమ్ టి వాచెస్ లిమిటెడ్ కు ఉన్న 208.35 ఎకరాల భూమిని రూ. 1194.21 కోట్లు మరియు వర్తించే పన్నులు, సుంకాలు దీనికి అదనంగా చెల్లించే పద్ధతిపై భారత అంతరిక్ష సంస్థ ఐఎస్ఆర్ఒ:ఇస్రో కు బదిలీ చేయడం. ii. ఒక ఎకరం మేర ఉన్న హెచ్ ఎమ్ టి లిమిటెడ్ యొక్క బెంగళూరు గ్లోబల్ వేర్ హౌస్ భూమిని రూ. 34.30 కోట్లు మరియు వర్తించే పన్నులు, సుంకాలు దీనికి అదనంగా చెల్లించే పద్ధతిపై గ్యాస్ అథారటీ ఆఫ్ ఇండియా లిమిటెడ్ (గేల్) కు బదిలీ చేయడం. భూమి విక్రయం ద్వారా వచ్చిన సొమ్మును – ఈ లావాదేవీలో ఇమిడి ఉన్న పన్నులు ఇతరత్రా బాధ్యతలను నెరవేర్చిన తరువాత – కంపెనీ తాను తీసుకున్న రుణాలకు సంబంధించి ప్రభుత్వ ఖాతాలలో డిపాజిట్ చేస్తుంది. పూర్వరంగం: భారతదేశంలో సామాన్య పౌరుల కోసం గడియారాలను తయారు చేయడంలో హెచ్ ఎమ్ టి వాచెస్ లిమిటెడ్ అగ్రగామిగా ఉండేది. భారతదేశానికి సమయ నిర్ణేత అనే పేరు ఈ కంపెనీకి ఒకప్పుడు ఉండేది. నష్టాలు పెచ్చు పెరుగుతూ ఉండడం, వర్తమాన స్పర్థాత్మక, ఆర్థిక వాతావరణంలో ఈ సంస్థ పునరుద్ధరణకు అవకాశం లేకపోవడంతో ఈ కంపెనీ తన కార్యకలాపాలను ఆపివేయవలసి వచ్చింది. ఉద్యోగులందరికీ ఆకర్షణీయమైన విఆర్ఎస్/విఎస్ఎస్ ఇవ్వజూపడం ద్వారా 2016 జనవరిలో ఈ కంపెనీని మూసివేయాలని నిర్ణయించడమైంది. భారత ప్రభుత్వం ఆమోదం తెలిపిన గోల్డెన్ హ్యాండ్ షేక్ పథకాన్ని కంపెనీకి చెందిన బెంగళూరు మరియు తుమకూరు శాఖల ఉద్యోగులు వినియోగించుకొని సంతోషంగా ఇంటి బాట పట్టారు. కేంద్ర ప్రభుత్వరంగ సంస్థ అయినటువంటి హెచ్ ఎమ్ టి వాచెస్ లిమిటెడ్ కు బెంగళూరు మరియు తుమకూరులలో ఉన్న భూమిని ఇతర కేంద్ర ప్రభుత్వ సంస్థలైన ఇస్రోకు, గేల్ కు విక్రయించడం/బదిలీ చేయడం ద్వారా నిర్మాణాత్మక వనరులను స్వేచ్ఛాయుత వినియోగంలోకి తేవడంతో పాటు తక్కువగా ఉన్న భూమి వనరులను విశాలమైన ప్రజల ప్రయోజనాల కోసం మరింత ఉత్తమమైన రీతిలో ఉపయోగించినట్లు అవుతుంది.
పరీక్షలను గురించి దెహ్ రాదూన్ లోని కెవి ఒఎన్ జిసి విద్యార్థిని కుమారి దియా తన స్వయం గారచించినటువంటి కవిత ను శేర్ సినందుకు గాను ఆ బాలిక ను ప్రశంసించిన ప్రధాన మంత్రి

పరీక్షల ను గురించి దెహ్ రాదూన్ లో కెవి ఒఎన్ జిసి విద్యార్థిని కుమారి దియా తాను స్వయం గా రచించిన ఒక కవిత ను శేర్ చేసినందుకు ప్రధాన మంత్రి శ్రీ నరేంద్ర మోదీ ప్రశంసించారు. కేంద్రీయ విద్యాలయ సంఘటన్ చేసిన ట్వీట్ కు ప్రధాన మంత్రి సమాధానాన్ని ఇస్తూ, ‘‘చాలా సృజ‌నాత్మకంగా ఉంది. ఒత్తిడి కి చోటు ఉండనటువంటి పరీక్షలే ఉత్తమమైనటువంటి పరీక్షలు. దీనిని గురించి మరియు ఇతర విషయాల ను గురించి ఈ నెల లో 27వ తేదీ న #ParikshaPeCharcha2023 లో మనం చర్చిద్దాము. ’’ అని పేర్కొన్నారు.
దేశం లో ప‌ని చేయడాని కి సంబంధించి కాల‌బ‌ద్ధ‌మైన‌ మ‌రియు ఫ‌లితాల పై ఆధార‌ప‌డిన‌ వ్య‌వ‌స్థ ను అభివృద్ధిప‌ర‌చ‌డం లో సిఎజి కి ఒక పెద్ద పాత్ర ఉంది: ప‌్ర‌ధాన మంత్రి

ప్రధాన మంత్రి శ్రీ న‌రేంద్ర మోదీ ఈ రోజు న ఇక్క‌డ జరిగిన అకౌంటెంట్స్ జ‌న‌ర‌ల్ మ‌రియు డిప్యూటీ అకౌంటెంట్స్ జ‌న‌ర‌ల్ స‌మావేశాన్ని ఉద్దేశించి ప్ర‌సంగించారు. ఈ సంద‌ర్భం గా ప్ర‌ధాన మంత్రి దేశం లో ప‌ని చేసేందుకు ఒక కాల‌బ‌ద్ధ‌మైన‌టువంటి మ‌రియు ఫ‌లితాల పై ఆధార‌ప‌డిన‌టువంటి వ్య‌వ‌స్థ వికసిస్తున్నదని మరి దీని లో కంప్ట్రోలర్ ఎండ్ ఆడిటర్ జనరల్ ఆఫ్ ఇండియా (సిఎజి ) కు ఒక పెద్ద పాత్ర ఉంటుందన్నారు. సిఎజి విధుల లో బోలెడంత క‌ఠోర శ్ర‌మ మిళిత‌ం అయివుంటుంద‌ని, మ‌రీ ముఖ్యం గా సిఎజి యొక్క క్షేత్ర కార్యాల‌యాలు ఎంతో కృషి చేస్తాయ‌ని, త‌ద్వారా నే ఇది సాధ్య‌పడుతోంద‌ని ఆయ‌న చెప్పారు. అటువంటి స‌మ‌ర్ప‌ణ భావం క‌లిగిన ఆడిట‌ర్ల కారణం గానే సిఎజి యొక్క బలం మ‌రియు విశ్వ‌స‌నీయ‌త లు ఒక ఆకృతి ని దాల్చాయ‌ని ఆయ‌న తెలిపారు. చాలా కాలం క్రింద‌ట ఏర్ప‌డిన ఒక సంస్థ లో ఒక మార్పు ను తీసుకు రావ‌డం అంటే దానంతట అదే ఒక గొప్ప స‌వాలు అని ఆయ‌న నొక్కి వ‌క్కాణించారు. ప్ర‌స్తుత కాలం లో సంస్క‌ర‌ణ‌ల ను గురించి మాట్లాడ‌టం ఒక స్వైరభావం గా మారిపోయింది; అయితే, సంస్క‌ర‌ణ ను తీసుకు రావ‌డం కోసం యావ‌త్తు అధికారిగణం మరియు సిబ్బంది పరిపూర్ణమైన చిత్తశుద్ధి తోను, సంపూర్ణమైన స‌మ‌ర్ప‌ణ భావం తోను స‌న్న‌ద్ధులు అయిన‌ప్పుడు మాత్ర‌మే వాస్త‌వం గా సంస్క‌ర‌ణ చోటు చేసుకొంటుంద‌ని, మ‌రి ఇది దేశం లో ప్రతి ఒక్క ప్ర‌భుత్వాని కి, అలాగే దేశం లో ప్ర‌తి ఒక్క సంస్థ కు వ‌ర్తించేట‌టువంటి విష‌య‌మ‌ని, ఇందులో సిఎజి కూడా చేరుతుంది అని ప్ర‌ధాన మంత్రి వివ‌రించారు. సిఎజి తాలూకు ఆడిట్ ప్ర‌క్రియ లో కూడాను మార్పులు వ‌చ్చాయి అని ప్రధాన మంత్రి అన్నారు. సిఎజి చేసే ప్ర‌తి ఒక్క ప‌ని తాలూకు ప్ర‌త్య‌క్ష ప్ర‌భావం పాల‌న పైన ఉంటుంది అని ఆయ‌న చెప్పారు. సిఎజి ఆడిట్ ప్ర‌క్రియ సైతం అధిక కాలాన్ని వెచ్చించ‌ కూడ‌ద‌ంటూ ఆయ‌న హిత‌వు ప‌లికారు. సిఎజి ప్ల‌స్ దిశ గా సిఎజి కూడా పురోగ‌మించ‌వ‌ల‌సి ఉన్నద‌ని ప్ర‌ధాన మంత్రి స్ప‌ష్టం చేశారు.
‘హున‌ర్ హాట్’ను సంద‌ర్శించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఇక్క‌డ ఏర్పాటైన ‘హున‌ర్ హాట్’ను ఈ రోజు న సంద‌ర్శించారు. ‘హున‌ర్ హాట్’లో పాలుపంచుకొంటున్న దేశ‌వ్యాప్త పాక‌శాస్త్ర నిపుణులు, చేతివృత్తి ప‌నివారు మ‌రియు మాస్ట‌ర్ ఆర్జిజాన్ ల యొక్క దుకాణాల ను ఆయ‌న సంద‌ర్శించారు. ఆ త‌ర‌హా దుకాణాల ను 250కి పైగా ఇండియా గేట్ యొక్క లాన్స్ లో ఏర్పాటు చేయ‌డం జ‌రిగింది. నైపుణ్యం కల పనివారి లో 50 శాతాని కి పైగా మ‌హిళ‌ లు ఉన్నారు. విపణి లోని నిపుణులైన కార్మికుల తో ప్ర‌ధాన మంత్రి సంభాషించారు; సాంస్కృతిక కార్య‌క్ర‌మాల ను కూడా ఆయన ఈ సందర్భం లో వీక్షించారు. ‘హున‌ర్ హాట్’ అనేది భార‌త‌దేశం లోని దేశ‌వాళీ సాంప్ర‌దాయిక వార‌స‌త్వాన్ని- దేనిలో అయితే ఎక్కువ భాగం అంత‌రించిపోవ‌డానికి చేరువ‌గా ఉన్నాయో- అటువంటి వాటి ని ప‌రిర‌క్షించ‌డం, ప్రోత్స‌హించ‌డం లతో పాటు ఉపాధి అవ‌కాశాల‌ ను క‌ల్పించ‌డం ప‌ట్ల ప్ర‌భుత్వం యొక్క నిబ‌ద్ధ‌త కు అద్దం ప‌డుతున్న‌ది. ‘కౌశ‌ల్ కో కామ్’ ఈ సంవ‌త్స‌రపు ‘హున‌ర్ హాట్’ యొక్క ఇతివృత్తం గా ఉంది. మాస్ట‌ర్ ఆర్టిజాన్ ల కు, చేతివృత్తి కళాకారుల కు మ‌రియు నిపుణులైన వంట‌వారికి దాదాపు గా 3 ల‌క్ష‌ల మంది కి గ‌డ‌చిన మూడు సంవ‌త్స‌రాల కాలం లో ‘హున‌ర్ హాట్’ ద్వారా ఉపాధి ని క‌ల్పించ‌డ‌మైంది. ఈ కోవ కు చెందిన ల‌బ్ధిదారుల లో ఎక్కువ మంది మ‌హిళా నిపుణ కార్మికులే ఉన్నారు.
2016-17 రైల్వే బ‌డ్జెట్ పై ప్ర‌ధాన మంత్రి  ప్ర‌తిస్పంద‌న పూర్తి పాఠం

ప్ర‌గ‌తిశీల దేశానికి చెందిన క్రియాశీల‌మైన రైల్వేల‌కు ఆలోచ‌నాత్మ‌క బ‌డ్జెట్ ను ప్ర‌వేశ‌పెట్టిన రైల్వే శాఖ మంత్రి శ్రీ సురేశ్ ప్ర‌భుకు అభినంద‌న‌లు. పేద‌లు, మ‌హిళ‌ల్లో గౌర‌వాన్ని, యువ‌త‌లో ఉత్సాహాన్ని, మ‌ధ్య త‌ర‌గ‌తిలో మంద‌హాసాన్నిపెంచేందుకు ఈ బ‌డ్జెట్ లో చేత‌నైనంత ప్ర‌య‌త్నం చేశారు. గ‌త సంవ‌త్స‌ర బ‌డ్జెట్‌లో చేసిన వాగ్దానాల‌కు ఈసారి బ‌డ్జెట్ లో పొల్లు పోకుండా లెక్క‌లు చెబుతూనే.. రానున్న కాలానికి ఆశావాదంతో కూడిన వ్యూహాన్ని అనుస‌రించ‌డం జ‌రిగింది. ఈ దిశ‌లో గ‌డ‌చిన ఒక సంవ‌త్స‌ర కాలంలో మాకు చాలా వ‌ర‌కు సాఫ‌ల్యం ద‌క్కింది. దీనిని మ‌రింత మెరుగుప‌రిచేలా ఈ బ‌డ్జెట్‌లో శ్ర‌ద్ధ తీసుకున్నాము. ప‌రిశుభ్ర‌త‌, యాత్రికుల‌కు స‌దుపాయాలు కానివ్వండి.. సాంకేతిక విజ్ఞానాన్ని మ‌రొక మెట్టు పైన నిల‌బెట్ట‌డం కానివ్వండి.. ఇవి ఇదివ‌ర‌క‌టి రెండు రైల్వే బ‌డ్జెట్ ల ప్ర‌ధానోద్దేశాలుగా ఉంటూ వ‌చ్చాయి. దీనితో పాటే రైల్వే ప్రాజెక్టుల‌ను పూర్తి చేయ‌డం ఒక్క‌టే కాకుండా, వాటిని ప్రారంభించ‌డం కోసం ప‌రిశ్ర‌మించాం. దీనిని దేశ ఆర్థిక వ్య‌వ‌స్థ‌లో ఒక చెప్పుకోద‌గిన మ‌లుపు వైపు ముందడుగు వేయ‌డం కోసం విధాన‌ప‌రంగా చేప‌ట్టిన ఒక మార్పుగా నేను భావిస్తున్నాను. బీద‌ల కోసం సూప‌ర్ ఫాస్ట్ రైలును తీసుకువ‌స్తూ అంత్యోద‌య ఎక్స్‌ప్రెస్‌, ఇంకా దీనద‌యాళ్ రైలు పెట్టెల‌ను ఆరంభించ‌డం మా ప్ర‌భుత్వానికి పేద‌ల ప‌ట్ల ఉన్న అంకిత భావాన్ని స్ప‌ష్టం చేసేదే. రైల్వే శాఖ‌లో ఐటీతో కూడిన ఒక కొత్త టెక్నాల‌జీ, మ‌రింత ఎక్కువ‌ పెట్టుబ‌డులు, ప్ర‌భావాన్విత‌ కార్యాచ‌ర‌ణ‌ల‌కు చోటు ఇచ్చిన ఈ రైల్వే బ‌డ్జెట్, దేశ ఆర్థిక వ్య‌వ‌స్థను మ‌రింత ముందుకు తీసుకువెళ్ళ‌డంలో సానుకూల‌ భూమిక‌ను పోషించ‌గ‌ల‌దు. దేశంలోని వెనుక‌బ‌డిన రంగాల‌లో, మ‌రీ ముఖ్యంగా ఈశాన్య ప్రాంత రాష్ట్రాల‌లో రైల్వే మార్గాల అనుసంధానాన్ని విస్తృతం చేస్తామ‌ని ప్ర‌భుత్వం ఇచ్చిన హామీని నెర‌వేర్చే దిశ‌లో చ‌క్క‌ని అడుగులు ప‌డ్డాయి. అంతే కాదు, మ‌న రైలు మ‌ర్గాలను ఎప్ప‌టి నుంచో పీడిస్తున్న సామ‌ర్థ్య లోపం అనే స‌మ‌స్యను గ‌త ఏడాది కాలంలో చాలా వ‌ర‌కు ప‌రిష్క‌రించ‌గ‌లిగాం. ఈ గ‌మ్యం దిశ‌గా తాజా రైల్వే బ‌డ్జెట్ మ‌రింత ప‌టిష్ట‌మైన రంగాన్ని సిద్ధం చేసింది. శ్రీ సురేశ్ ప్ర‌భు స‌మ‌ర్పించిన మొద‌టి, ఇదివ‌ర‌క‌టి రైల్వే బ‌డ్జెట్ ల‌ను మ‌నం చూసి ఉన్నాం. నేను ఆయ‌నను విమ‌ర్శించాల‌నుకోవ‌డం లేదు కానీ, పూర్వ ప్ర‌భుత్వ‌పు బ‌డ్జెట్‌ల‌ను ప‌రిశీలించిన‌ట్ల‌యితే, ఈ సారి సురేశ్ ప్ర‌భు బ‌డ్జెట్ లో రెండున్న‌ర రెట్ల పెట్టుబ‌డుల‌తో పాటు ఏకంగా ఒక పెద్ద గంతునే వేసిన‌ట్ల‌యింది. దేశ న‌వ నిర్మాణ ప్ర‌క్రియ‌లో ప్ర‌స్తుత‌ బ‌డ్జెట్ ఒక మ‌హ‌త్వ‌పూర్ణ స్తంభం అవుతుంద‌ని చెప్ప‌వ‌చ్చు. అన్నింటిక‌న్నా మంచి మాట ఏమిటంటే.. మ‌న రైల్వేల అభివృద్ధిలో రాష్ట్ర ప్ర‌భుత్వాలు కూడా ఉత్సాహంతో పాలు పంచుకోబోతున్నాయి. దీనికి సంబంధించి ఒక విస్తృత‌మైన మార్గ‌ద‌ర్శినిని ఆవిష్క‌రించ‌డం జ‌రిగింది. అంత‌టితోనే ఆగ‌కుండా.. ప్ర‌యాణికుల‌, రైల్వే ఉద్యోగుల స‌హ‌కారం తీసుకునే ప్ర‌య‌త్నం కూడా జ‌రిగింది. ఖ‌ర్చు పెట్ట‌డంలో క్ర‌మ‌శిక్ష‌ణను పాటించ‌డం, కార్యాచ‌ర‌ణ‌లో ద‌క్ష‌త‌ను క‌న‌బ‌ర‌చ‌డం, వినియోగ‌దారుల ప‌ట్ల జ‌వాబుదారుత‌నం వ‌హించ‌డం.. వీటిపై మా ప్ర‌భుత్వం దృష్టిని కేంద్రీక‌రించింది. దీనికి ఈ రైల్వే బ‌డ్జెట్ అద్దం ప‌డుతోంది. మ‌రోసారి రైల్వే శాఖ మంత్రి శ్రీ సురేశ్ ప్ర‌భుకు మ‌రీ మ‌రీ అభినంద‌న‌లు తెలియ‌జేస్తున్నాను. అలాగే రైల్వే కుటుంబానికి, టీమ్‌ రైల్వేకు కూడా ఇవే నా అభినంద‌న‌లు. అంద‌రికీ ధ‌న్య‌వాద‌ములు.
మహారాష్ట్రలోని రాయ్‌గడ్‌లో కొండచరియలు కూలి ప్రాణనష్టం వాటిల్లడంపై ప్రధానమంత్రి సంతాపం

మహారాష్ట్రలోని రాయ్‌గడ్‌లో కొండచరియలు కూలి ప్రాణనష్టం వాటిల్లడంపై ప్రధానమంత్రి శ్రీ నరేంద్ర మోదీ తీవ్ర సంతాపం ప్రకటించారు. ఈ మేరకు ట్విట్టర్‌ ద్వారా సందేశమిస్తూ- “మహారాష్ట్రలోని రాయ్‌గడ్‌లో కొండచరియలు కూలి ప్రాణనష్టం వాటిల్లడం నన్నెంతో కలచివేసింది. ఆప్తులను కోల్పోయిన కుటుంబాలకు నా ప్రగాఢ సంతాపం తెలియజేస్తున్నాను. ఈ దుర్ఘటనలో గాయపడినవారు త్వరగా కోలుకోవాలని ఆకాంక్షిస్తున్నాను. మహారాష్ట్రలో భారీ వర్షాల నేపథ్యంలో అక్కడి పరిస్థితులను ఎప్పటికప్పుడు పర్యవేక్షిస్తున్నాం ప్రభావిత ప్రజానీకానికి అవసరమైన అన్నిరకాల సహాయం అందిస్తాం” అని ప్రధానమంత్రి పేర్కొన్నారు. అంతేకాకుండా మృతుల కుటుంబాలకు రూ.2 లక్షల చొప్పున పరిహారం, గాయపడినవారికి రూ.50,000 వంతున ఆర్థిక సహాయం అందిస్తామని ప్రధాని శ్రీ నరేంద్ర మోదీ ప్రకటించారు. దీనిపై ప్రధానమంత్రి కార్యాలయం ద్వారా ట్విట్టర్‌ద్వారా- “మహారాష్ట్రలోని రాయ్‌గడ్‌లో కొండచరియలు కూలి ప్రాణనష్టం జరిగిన నేపథ్యంలో మృతుల కుటుంబాలకు ప్రధానమంత్రి జాతీయ సహాయనిధి (పీఎంఎన్‌ఆర్‌ఎఫ్‌) నుంచి రూ.2 లక్షల వంతున పరిహారంతోపాటు గాయపడినవారికి రూ.50,000 అందిస్తామని పీఎం @నరేంద్ర మోదీ ప్రకటించారు.”
అమృత్ మ‌హోత్స‌వం కార్య‌క్ర‌మం సాబ‌ర్‌మతీ ఆశ్ర‌మం నుంచి ఆరంభం కానుంది:  ప్ర‌ధాన మంత్రి

ప్రధాన మంత్రి శ్రీ న‌రేంద్ర మోదీ ‘పాదయాత్ర’ (స్వేచ్ఛా యాత్ర‌) కు అహ‌మ‌దాబాద్ లోని సాబ‌ర్‌మ‌తీ ఆశ్ర‌మం లో శుక్ర‌వారం నాడు ప్రారంభ సూచ‌క ప‌చ్చ‌జెండా ను చూప‌నున్నారు. ‘‘నేటి అమృత్ మ‌హోత్స‌వ్ కార్య‌క్ర‌మం దాండీ యాత్ర మొద‌లైన సాబ‌ర్‌మ‌తీ ఆశ్ర‌మం నుంచి ఆరంభమవుతుంది. ఈ యాత్ర భార‌త‌దేశ ప్ర‌జ‌ల లో గర్వం మరియు ఆత్మ‌నిర్భ‌ర‌త భావనల ను పెంచడం లో కీల‌క‌ పాత్ర ను పోషించింది. ‘వోకల్ ఫార్ లోకల్’ (లేదా స్థానిక ఉత్ప‌త్తుల‌ వైపు మొగ్గు చూప‌డం) బాపూజీ కి, మన స్వాతంత్య్ర యోధుల‌ కు ఒక అద్భుతమైనటువంటి శ్రద్ధాంజలి అవుతుంది. స్థానిక ఉత్ప‌త్తి ని దేనిని అయినా సరే కొనుగోలు చేసి, దాని తాలూకు ఒక ఛాయాచిత్రాన్ని ‘వోక‌ల్ ఫార్ లోక‌ల్’ అనే మాట‌ల‌ తో సామాజిక ప్ర‌సార మాధ్య‌మాల‌ లో న‌మోదు చేయండి. సాబ‌ర్‌మ‌తీ ఆశ్ర‌మం లోని మ‌గ‌న్‌ నివాస్ ద‌గ్గ‌ర ఒక చ‌ర‌ఖా ను అమ‌ర్చ‌డం జ‌రుగుతుంది. ఆ చరఖా ఆత్మ‌నిర్భ‌ర‌త‌ కు సంబంధించిన‌ ప్రతి ఒక్క ట్వీట్ తో పాటు ఒకసారి పూర్తి గా తిరుగుతుంది. ఇది ప్ర‌జా ఉద్య‌మాని కి ఒక ఉత్ప్రేర‌కం గా కూడా మారాలి’’ అని అనేక ట్వీట్ లలో ప్ర‌ధాన మంత్రి పేర్కొన్నారు.
ప్రగతి ద్వారా ప్రధాన మంత్రి సంభాషణ

ప్ర‌ధాన మంత్రి శ్రీ న‌రేంద్ర మోదీ ఐసిటి ఆధారితమైన మల్టి- మోడల్ ప్లాట్ ఫార్మ్ ఫర్ ప్రొ- యాక్టివ్ గవర్నెన్స్ అండ్ టైమ్ లీ ఇంప్లిమెంటేషన్ (పిఆర్ఎజిఎటిఐ.. ‘ప్రగతి’) మాధ్యమం ద్వారా ఈ రోజు జరిగిన 23వ ముఖాముఖి సంభాషణ సమావేశానికి అధ్యక్షత వహించారు. మొదటి ఇరవై రెండు ‘ప్రగతి’ సమావేశాలలో మొత్తం 9.31 లక్షల కోట్ల రూపాయల పెట్టుబడితో కూడిన 200 ప్రాజెక్టులను సమీక్షించడమైంది. 17 రంగాలలో ప్రజా ఫిర్యాదుల యొక్క పరిష్కారాన్ని కూడా సమీక్షించారు. ఇవాళ జరిగిన ఇరవై మూడో సమావేశంలో, వినియోగదారులకు సంబంధించిన ఫిర్యాదుల స్వీకారం మరియు పరిష్కారంలో పురోగతిపై ప్రధాన మంత్రి సమీక్షను చేపట్టారు. వినియోగదారు ఫిర్యాదులను సత్వరంగా, సమర్థమైన రీతిలో పరిష్కరించేందుకు తీసుకొన్న చర్యలను గురించి అధికారులు ప్రధాన మంత్రి దృష్టికి తీసుకువ‌చ్చారు. పెద్ద సంఖ్యలో ఫిర్యాదులు అందడంపై ప్రధాన మంత్రి ఆందోళన వ్యక్తం చేశారు. వినియోగదారులకు ప్రయోజనం చేకూరే విధంగా, పాలనపరమైన సర్దుబాట్లలో మెరుగుదల చోటు చేసుకోవలసిన అవసరం ఉందని ఆయన స్పష్టం చేశారు. రైల్వేలు, రోడ్లు, విద్యుత్తు మరియు నవీకరణయోగ్య శక్తి రంగాలలో తొమ్మిది అవస్థాపన ప్రాజెక్టులలో పురోగతి ప్రధాన మంత్రి సమీక్షలో చోటు చేసుకొంది. ఈ ప్రాజెక్టులు ఉత్తరాఖండ్, ఒడిశా, పశ్చిమ బెంగాల్, కర్ణాటక, అసమ్, మహారాష్ట్ర, తెలంగాణ మరియు ఆంధ్ర ప్రదేశ్ లతో సహా పలు రాష్ట్రాలలో విస్తరించి ఉన్నాయి. ఈ ప్రాజెక్టులన్నింటి విలువ 30,000 కోట్ల రూపాయలకు పైనే. ‘ప్రధాన మంత్రి ఖనిజ క్షేత్ర కల్యాణ్ యోజన’ (పిఎమ్ కెకెకెవై) యొక్క అమలు తీరును ప్రధాన మంత్రి సమీక్షించారు. డిస్ట్రిక్ట్ మినరల్ ఫౌండేషన్స్ (డిఎమ్ఎఫ్ లు) కు అందుతున్నటువంటి నిధులను వ్యూహాత్మక శ్రద్ధతో వినియోగించాలని, ఈ జిల్లాలు ప్రస్తుతం ఎదుర్కొంటున్న ప్రధానమైన అభివృద్ధి సంబంధ సమస్యలను లేదా లోటుపాట్లను నివారించాలని ఆయన ఈ సందర్భంగా సూచించారు. ఈ పనిని- దేశానికి స్వాతంత్ర్యం వచ్చి 75 సంవత్సరాలయ్యే 2022 కల్లా అత్యంత ఘనమైనటువంటి ఫలితాలు, ప్రత్యక్షంగా కనపడే ఫలితాలను సాధించే తరహాలో- చేయాలని ప్రధాన మంత్రి పేర్కొన్నారు.
నేపాల్ ప్రధాని గా ఎన్నికైన శ్రీ పుష్ప కమల్ దహల్ ‘ప్రచండ’కిఅభినందనలు తెలిపిన ప్రధాన మంత్రి

కామ్రేడ్ ప్రచండ నేపాల్ ప్రధాని గా ఎన్నికైన సందర్భం లో ఆయన కు ప్రధాన మంత్రి శ్రీ నరేంద్ర మోదీ అభినందనలు తెలియ జేశారు. ప్రధాన మంత్రి ఒక ట్వీట్ లో – ‘‘నేపాల్ ప్రధాన మంత్రి గా ఎన్నికైనందుకు కామ్రేడ్ ప్రచండ కు హృదయ పూర్వక అభినందనలు. భారతదేశం, నేపాల్ ల మధ్య ప్రత్యేకమైన అనుబంధం, ధృడమైన సాంస్కృతిక అనుసంధానం, ప్రజల మధ్య స్నేహపూర్వక సంబంధాల పై ఆధారపడి ఉంటుంది. ఈ మితృత్వాన్ని మరింత బలోపేతం చేయడానికి మీతో కలిసి పని చేసేందుకు నేను ఎదురు చూస్తున్నాను.’’ అని పేర్కొన్నారు.
శ్రీ డోనాల్డ్ ట్రంప్ యుఎస్ఎ అధ్యక్షుడిగా పదవీబాధ్యతలు స్వీకరించిన సందర్భంగా  ఆయనకు అభినందనలు తెలిపిన ప్ర‌ధాన మంత్రి శ్రీ న‌రేంద్ర మోద

శ్రీ డోనాల్డ్ ట్రంప్ యునైటెడ్ స్టేట్స్ ఆఫ్ అమెరికా అధ్యక్షుడిగా పదవీబాధ్యతలు స్వీకరించిన సందర్భంగా ఆయనకు ప్ర‌ధాన మంత్రి శ్రీ న‌రేంద్ర మోదీ అభినందనలు తెలియజేశారు. “శ్రీ డోనాల్డ్ ట్రంప్ కు యుఎస్ అధ్యక్షుడిగా పదవీబాధ్యతలు స్వీకరించిన సందర్భంలో ఇవే నా అభినందనలు. యుఎస్ఎ ను రానున్న సంవత్సరాలలో మరిన్ని ఘనతరమైన కార్యాల దిశగా మీరు ముందుండి నడిపించాలి అని నేను కోరుకుంటున్నాను. భారతదేశం, యుఎస్ ల వ్యూహాత్మక భాగస్వామ్యం యొక్క శక్తి అంతా కూడా మనం పంచుకొంటున్న విలువలలోను, మన ఉమ్మడి ప్రయోజనాలలోనే ఇమిడివుంది. భారతదేశం- యుఎస్ బంధాలను గాఢతరం చేసేందుకు మరియు మన సహకారాన్ని పూర్తి స్థాయిలో బలపరచేందుకు అధ్యక్షుల వారితో కలిసి పనిచేయడం కోసం నేను ఎదురుచూస్తూ ఉన్నాను” అని ప్రధాన మంత్రి అన్నారు.
శ్రీమంత్ ఛత్రపతి శివాజిరాజె భోసలే గారి కన్నుమూత పట్ల సంతాపం తెలిపినప్రధాన మంత్రి

శ్రీమంత్ ఛత్రపతి శివాజిరాజె భోసలే గారి కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేస్తూ, ఆయనది ఒక చురుకైన మరియు బహుముఖీనమైన వ్యక్తిత్వం అని, ఆయన ప్రజల మధ్య ఉంటూ విస్తృతం గా కృషి చేశారని పేర్కొన్నారు. ప్రధాన మంత్రి ఒక ట్వీట్ లో – ‘‘శ్రీమంత్ ఛత్రపతి శివాజీరాజె భోసలే గారి కన్నుమూత వార్త తెలిసి దుఃఖించాను. ఆయనది ఒక చురుకైన మరియు బహుముఖీనమైన వ్యక్తిత్వం; ఆయన ప్రజల మధ్యే ఉంటూ, విస్తృతం గా కృషి చేశారు. సతారా ప్రగతి కి సమృద్ధమైనటువంటి తోడ్పాటు ను అందించారు. ఆయన యొక్క కుటుంబాని కి, ఆయన యొక్క మిత్రుల కు మరియు ఆయన ను అభిమానించే వారికి ఇదే నా సంతాపం. ఓమ్ శాంతి.’’ అని పేర్కొన్నారు.